आँसुओं से आगे बढ़िए उन चीज़ों के बारे में सोचना जिनसे आपको रुलाई आए आँखों में पानी लाना
इसमें आम तौर पर आँखें बंद करके चेहरे को थोड़ा सिकोड़ लिया जाता है – बस कल्पना में यह याद करिए कि जब आप सचमुच रोते हैं तब आपकी शक्ल कैसी होती है। अगर आप नहीं जानते कि शक्ल कैसी बन जाती है, तब शीशे में देखिये और ढोंग करिए कि आप रो रहे हैं, और तब ध्यान दीजिये कि चेहरे की पेशियों में कैसा महसूस होता है।  अपने होंठों के किनारों को नीचे को झुकाइए। अपनी भौंहों को ऊपर की ओर उठाइए। अपनी ठोढ़ी को ऐसे सिकोड़िए जैसे कि लोग दहाड़ें मार कर रोने से पहले सिकोड़ते हैं। अगर आप इसे कुछ अधिक करेंगे, तब यह बनावटी लगेगा, इसलिए इसे ज़रा कम ही करिएगा। साँस लेने के तरीके से ही लोगों को समझ में आता है, कि आप परेशान हैं। सुबकते हुये, रोने की आवाज़ें निकालते हुये गहरी सांसें लीजिये। इस तरह लगातार साँस लेते रहिए जैसे कि आप हाइपरवेंटिलेट (hyperventilate) कर रहे हैं। और अधिक विश्वसनीय लगने के लिए कभी-कभी छोटी हिचकी भी ले लीजियेगा। जब कोई आपको देख न सके तब थोड़ी देर तक एक ही जगह खड़े-खड़े दौड़िए, जिससे आपकी सांस फूल जाएगी। इससे आपका रंग भी उड़ जाएगा, जिसे अक्सर रोने का हिस्सा समझा जाता है। जब आपकी आँखों से आँसू बहने लगें, रोनी शक्ल बन जाये, साँस फूलने लगे तब आप कुछ फ़िनिशिंग टच (finishing touch) भी शामिल कर सकते हैं, जैसे कि हाथों से मुंह छुपा लेना, सिर को मेज़ पर टिका लेना, या सिर को ऐसे लटका लेना जैसे कि आप दुखी हैं।  आप अपने होंठ भी ऐसे काट सकते हैं, जैसे कि आप आँसू रोकने की कोशिश कर रहे हों। दूसरी ओर देखिये, दोहरा ब्लफ़ खेलने के लिए ऐसा ढोंग करने की कोशिश करिए, जैसे कि आप रो ही नहीं रहे हों! जब आप रोते हैं तब आपकी वोकल कॉर्ड्स (vocal chords) तन जाती हैं। इसके कारण रोते समय जब आप बोलने की कोशिश करते हैं तब आपकी आवाज़ थोड़ी मोटी या रिरियाहट भरी हो जाती है। प्रभाव जमाने के लिए थोड़ी हकलाहट और गहरी साँस लेना भी उसमें शामिल कर लीजिये। बात दरअसल "शारीरिक क्षमता से अधिक इच्छा शक्ति की है" और जितनी अधिक कोशिश आप यह करने की करेंगे, उतना अधिक आपका शरीर मनचाहा प्रभाव पैदा करने में आपका साथ देगा। अगर आप अपनी इच्छा से रोने की क्षमता विकसित करना चाहते हैं, तब आपको रिलैक्स (relax) होना पड़ेगा, साँस लेनी होगी और उस कारण पर ध्यान फ़ोकस करना होगा जिससे आपको रोना पड़ रहा है। बाहरी दुनिया से ध्यान हटा लेने से आप उन भावनाओं में और गहराई से जा सकेंगे जिन्हें दिखाने की आप कोशिश कर रहे हैं। अगर सही तरह से किया जाए, तो यह बता पाना कठिन होता है कि कोई  व्यक्ति रो रहा है या हंस रहा है। जब आपका चेहरा हाथों में छुपा हो, तब अपने कंधे हिलाते रहिए, और कोशिश करिए कि हाथों से आँखों को रगड़ कर आप उन्हें लाल कर सकें, और जब आप चेहरे से हाथों को हटाएँ, तब मुस्कुराइएगा नहीं।  यह चीज़ स्टेज पर सबसे बढ़िया काम करेगी जब लोग इतने निकट नहीं होंगे कि आपके आँसू या चेहरे को ध्यान से देख सकें। बस यह ध्यान रहे कि कोई आवाज़ न निकले, वरना यह राज़ खुल जाएगा कि आप हंस रहे थे! अगर ग़लती से आप ज़ोर से हंस भी पड़ें, तब कोशिश करिए कि उसके बाद कोई रिरियाहट भरी रोने की आवाज़ या सुबकी निकले, मगर इसकी भी अति मत करिएगा। अगर आपको कहते ही तुरंत रोना हो, तब किसी दुखदाई समय के बारे में सोचने से आँसू निकलने की सही मनःस्थिति में आने में मदद मिलेगी। जैसे कि, किसी प्रिय से बिछुड़ने की याद करना या किसी झगड़े के बाद का ब्रेकअप याद करना। कुछ और भावनात्मक ट्रिगर (trigger) हो सकते हैं, जैसे किसी ऐसे को खो देना जो आपके लिए खास हो, माता पिता से मनमुटाव होना, या किसी ऐसी चीज़ की याद आना जिसके लिए आपने बहुत प्रयास किया हो। बहुत से लोगों को अंदर से यह डर लगता है कि वे उतने मजबूत नहीं हैं जितने वे होना चाहते हैं। अपने को छोटा और कमजोर समझने से आप शायद एक ऐसे कमज़ोर माइंडसेट (mindset) में आ जाएँगे कि सचमुच के आँसू आँखों में आ सकते हैं।  जब आप उन भावनाओं को कुरेद देंगे, तब यह मजबूरी की भावना आँसू बन कर बाहर बहने लगेगी। जैसे कि, एक्टिंग की क्लासों में यह एक आम एकसरसाइज़ (exercise) होती है कि कल्पना करिए कि आप एक ऐसे छोटे बच्चे हैं जिसकी कोई परवाह नहीं करता है। कभी कभी, अतीत के कुछ बुरे अनुभवों के बारे में सोचने से, सचमुच में ऐसी भावनाएँ जाग जाती हैं, जिन पर जीत पाना कठिन होता है। अगर ऐसी बात हो, तो किसी व्यक्तिगत चीज़ के बारे में सोचने की जगह किसी दुखद घटना की कल्पना ही करिए। जैसे कि, आप कल्पना कर सकते हैं कि सड़क के किनारे कुछ पपीज़ (puppies) पड़े हुये हैं। आप उन सबको बचाना चाहते हैं, मगर सिर्फ़ एक को ही ले सकते हैं। जब आप उस पपी को गोद में लिए हैं, जिसे आप बचा रहे हैं, तभी आप उन पपीज़ की ओर देखते हैं, जिन्हें आप नहीं ले जा पा रहे हैं। उन चीज़ों की कल्पना करिए जिनसे ख़ुशी के आँसू आ जाते हैं जैसे कि, जब आपको किसी ने कोई काम का उपहार दिया हो, वेटेरन्स (veterans) की परिवार में वापसी हुई हो, या किसी ने कठिनाइयों के बावजूद विजय पाई हो। अगर अप मुस्कुरा नहीं रहे होंगे, तब किसी को समझ में नहीं आ सकता कि आँसू ख़ुशी के हैं या दुख के। आँखों को खुला रखने से, वो सूख जाएंगी और उनमें जलन होने लगेगी। अंततः, उस सूखेपन के कारण आपकी आँखों में पानी आना शुरू हो जाएगा, इसलिए कोशिश करिए, कि तब तक पलकें न झपकाएँ जब तक कि आँसू न बनने लगें।  अगर आप किसी पंखे के निकट हों, तब खड़े हो कर कोशिश करिए कि आपकी आँखों में सीधी हवा लगे, जिससे उनमें पानी आने लगेगा। अगर आप किसी तेज़ रोशनी को सीधे देख सकते हैं, तब आपकी आँखों में पानी और भी जल्दी आयेगा। अपनी आँखें बंद करिए और हल्के हल्के करीब 25 सेकंड तक उन्हें मलिए, फिर अपनी आँखों को खोल कर किसी चीज़ को ध्यान से तब तक देखते रहिए, जब तक आँसू न बहने लगें। इसके लिए थोड़े अभ्यास की ज़रूरत पड़ेगी, मगर जब आपको तरीका समझ में आ जाएगा, तब इससे चमत्कार हो सकते हैं। आँखों को मलने से उनके आस पास लाली भी हो सकती है, मगर बहुत कस कर मत रगड़िएगा, वरना आँखों को नुकसान पहुँच सकता है। अपनी पहली उँगली को धीरे से अपनी आँख के प्यूपिल (pupil) पर छुआइए। इससे आपकी आँख में जलन होगी, और उससे आँसू निकल आएंगे। हालांकि, आपको यह ध्यान रखना होगा कि आप अपनी ही आँख में उँगली घुसा न दें। थोड़े से दर्द से आपकी आँख में आँसू आ सकते हैं, और अगर आपको मनमाने समय पर रोना हो, तब आप इसका लाभ उठा सकते हैं। यह तरकीब तब और भी बढ़िया काम करती है जब आप किसी दुखद बात को सोच रहे हों और उसी समय अपने होंठ काट लें।  जब आप मुँह के अंदर काटें, तब सांस रोक लीजिये, जिससे आपका सारा ध्यान अपने दर्द पर ही केन्द्रित हो जाएगा। आप अपने शरीर के किसी नाज़ुक हिस्से, जैसे जांघ या पहली उँगली और अंगूठे के बीच में, कस कर चुटकी काट सकते हैं। हॉलीवुड के सितारों की नकल करिए, और अपनी आँख के नीचे कोमलता से एक मेन्थोल वाली टियर स्टिक (mentholated tear stick) घिसिए। इससे डंक लगने जैसा दर्द हो सकता है, मगर यह होगी बहुत प्रभावी। वैसे, ध्यान रहे कि वह आपकी आँखों में न जाने पाये। चेहरे को आँसुओं से भीगा दिखाने के लिए आप आई ड्रॉप्स (eye drops) का इस्तेमाल भी कर सकते हैं। बस उनको अपनी आँखों के कोनों के ठीक नीचे डालिए ताकि सचमुच लगे कि वे आँखों से बह कर आए हुए आँसू हैं। बिना धुला प्याज़ काटना आँसू लाने के लिए एक प्रभावशाली तरीका है। यह तरीका नाटकों के लिए बढ़िया रहेगा क्योंकि अगर आप लोगों के सामने आँसू बहाने से पहले प्याज़ काटने लगेंगे तब लोगों को यह विश्वास दिलाना कठिन होगा कि आप सचमुच रो रहे हैं! अगर आप दूसरे कमरे में जा सकें तब थोड़ा सा कटा हुआ प्याज़ लीजिये और उसे चेहरे के पास ला कर उसकी महक आने दीजिये। जब आपकी आँखों में से पानी बहने लगे तब बातचीत में वापस पहुँच जाइए।
रोनी शक्ल बनाइये: अपनी साँस पर ध्यान दीजिएगा: और वास्तविक दिखाने के लिए अपना सिर झुका लीजिये या चेहरा छुपा लीजिये: अपनी आवाज़ में ऐसी रिरियाहट शामिल कर लीजिये जैसे कि आप रो रहे हों: बाहरी दुनिया को भूल जाइए: अगर आपको दुख नहीं हो रहा है तब अपने हाथों में चेहरा छुपा कर हँसिये: उस समय के बारे में सोचिए जब आप सचमुच भावुक हो गए थे: कल्पना कीजिये कि आप कमज़ोर हैं और कुछ नहीं कर सकते: अपनी कल्पना का इस्तेमाल करके एक दुखद दृश्य तैयार करिए: अगर आपको दुख नहीं है तब ख़ुशी के आँसू बहाइए: जितनी देर हो सके उतनी देर आँखें खुली रखिए: अपनी आँखें मलिए: अपने होंठ को अंदर से काटिए: अपनी आँख के नीचे कोई आँसू लाने वाला पदार्थ लगाइए: कटे हुये प्याज़ का इस्तेमाल करिए:
https://www.wikihow.com/Cry-On-the-Spot https://www.wikihow.com/Cry-On-the-Spot https://www.wikihow.com/Cry-On-the-Spot
Taking Tears to the Next Level Thinking of Things That Will Make You Cry Making Your Eyes Water